pythainlp/thaigov-v2-corpus-22032023 huggingface dataset:
วันจันทร์ที่ 14 กันยายน 2563
เตรียมแผนฟื้นฟู ขสมก. จัดเก็บค่าโดยสารอัตราเดียว จ่อชง ครม.อนุมัติเช่ารถ EV  2,511 คัน จ้างเอกชนเดินรถ
เตรียมแผนฟื้นฟู ขสมก. จัดเก็บค่าโดยสารอัตราเดียว จ่อชง ครม.อนุมัติเช่ารถ EV  2,511 คัน จ้างเอกชนเดินรถ
เวลา 09.30 น. วันที่ 14 ก.ย. ณ ห้องประชุม 302 ตึกบัญชาการ 1ทำเนียบรัฐบาล นายอนุทิน ชาญวีรกูล รองนายกรัฐมนตรีและ รมว.สาธารณสุข เป็นประธานการประชุมคณะกรรมการพิจารณา รายละเอียดแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่)
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ที่ประชุมพิจารณาแผนฟื้นฟูกิจการองค์การขนส่งมวลชนกรุงเทพ โดยกรมการขนส่งทางบก จะนำเสนอคณะรัฐมนตรีเพื่อให้ความเห็นชอบ 1.แนวทางการปฏิรูประบบรถโดยสารประจำทางในเขตกรุงเทพมหานครและจังหวัดที่มีเส้นทางต่อเนื่อง โดยมีโครงข่ายหลัก จำนวน 162 เส้นทาง และให้องค์การขนส่งมวลชนกรุงเทพบริหารจัดการเดินรถตามแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่) ทั้งนี้ ให้กรมการขนส่งทางบก พิจารณาปรับปรุงเส้นทางให้มีความสอดคล้องกับความต้องการของประชาชน ให้ครอบคลุมพื้นที่และเชื่อมต่อกับระบบขนส่งในอนาคตต่อไป
2.ให้องค์การขนส่งมวลชนกรุงเทพ มีสิทธิ์ได้รับใบอนุญาตประกอบการขนส่งในเส้นทางที่มีการกำหนดใหม่ หรือเส้นทางเดินรถที่มีการเปลี่ยนแปลงในอนาคต ก่อนผู้ประกอบการขนส่งรายอื่น ในกรณีที่องค์การขนส่งมวลชนกรุงเทพไม่ประสงค์เดินรถในเส้นทางดังกล่าว ให้กรมการขนส่งทางบกโดยอนุมัติจากคณะกรรมการควบคุมการขนส่งทางบกกลาง ประกาศรับคำขอเป็นการทั่วไป
3.นโยบายการกำหนดอัตราค่าโดยสาร ให้องค์การขนส่งมวลชนกรุงเทพจัดเก็บเป็นอัตราเดียว (Single price)ในอัตรา 30 บาท / คน / วัน / ไม่จำกัดจำนวนเที่ยว โดยในอนาคตอาจปรับเพิ่มหรือลดอัตราค่าโดยสารเพื่อให้เหมาะสม กับสถานการณ์และภายใต้บทบัญญัติของกฎหมายที่เกี่ยวข้อง
น.ส.ไตรศุลี กล่าวว่า ขณะที่ ขสมก. จะเสนอคณะรัฐมนตรีเพื่อโปรดพิจารณาอนุมัติ 1.การเสนอขอทบทวนมติคณะรัฐมนตรี เมื่อวันที่ 25 มิถุนายน 2562 ที่เห็นชอบในหลักการของแผน ฟื้นฟูกิจการองค์การขนส่งมวลชนกรุงเทพ (ฉบับเดิม) เป็นเห็นชอบแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่) โดยให้องค์การขนส่งมวลชนกรุงเทพ เช่ารถโดยสารไฟฟ้า (EV) จำนวน 2,511 คัน และจ้างเอกชน เดินรถให้บริการ (รถโดยสารไฟฟ้า (EV) หรือรถโดยสาร NGV] จำนวน 1,500 คัน
2.อนุมัติให้สำนักงบประมาณจัดสรรงบประมาณรายจ่ายประจำปีงบประมาณ พ.ศ.2565 สำหรับโครงการเกษียณอายุก่อนกำหนด
3.อนุมัติในหลักการให้รัฐบาลรับภาระหนี้สินของ ขสมก. โดยจัดสรรงบประมาณรายจ่ายประจำปี เพื่อชำระคืนต้นเงินกู้ของ ขสมก. เมื่อ Ebitda เป็นบวก (ตั้งแต่ปีงบประมาณ 2563 เป็นต้นมา รัฐบาลรับภาระชำระดอกเบี้ยของ ขสมก. แล้ว) ทั้งนี้ ยอดหนี้คงค้างที่รัฐบาลรับภาระจะเป็นยอดหนี้คงค้าง ณ วันที่ 30 กันยายน 2564
กรณี Ebitda เป็นบวกแค่ 1 หรือ 2ปี แล้วกลับมาเป็นลบ ในหลักการปีถัดไป รัฐจะไม่ชำระหนี้เงินต้นให้
4.อนุมัติหลักการเพื่อขอสนับสนุนเงินอุดหนุนจากภาครัฐ จำนวน 7 ปี โดยเป็นไปตามระเบียบที่เกี่ยวข้อง
น.ส.ไตรศุลี กล่าวว่า กล่าวว่า อย่างไรก็ตาม มติที่ประชุมดังกล่าว ยังต้องผ่านความเห็นชอบจากที่ประชุมคณะกรรมการบริหารกิจการขององค์การขนส่งมวลชนกรุงเทพ (ขสมก.) ก่อนเสนอ ครม.พิจารณาอนุมัติต่อไป
................................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 17 กันยายน 2563
กรมบัญชีกลาง พร้อมจ่าย!! เบี้ยยังชีพผู้สูงอายุและเบี้ยความพิการ 17 กันยายน 2563
กรมบัญชีกลางได้โอนเงินเบี้ยยังชีพผู้สูงอายุและเบี้ยความพิการประจำเดือนกันยายน 2563 เข้าบัญชีเงินฝากธนาคาร ให้ผู้มีสิทธิ ในวันพฤหัสบดีที่ 17 กันยายน 2563
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้โอนเงินเบี้ยยังชีพผู้สูงอายุและเบี้ยความพิการประจำเดือนกันยายน 2563 เข้าบัญชีเงินฝากธนาคาร ให้ผู้มีสิทธิ ในวันพฤหัสบดีที่ 17 กันยายน 2563 ทั้งนี้ ผู้มีสิทธิสามารถตรวจสอบยอดเงินในบัญชีได้ (ตามระยะเวลาของการดำเนินการของแต่ละธนาคาร) กรณีผู้มีสิทธิที่ไม่มีบัญชีธนาคาร กรมบัญชีกลางจะโอนเงินไปยัง อปท.เพื่อจ่ายเป็นเงินสดให้แก่ผู้มีสิทธิต่อไป
วันพฤหัสบดีที่ 27 สิงหาคม 2563
“อนุทิน” เผยไทยมีระบบคัดกรองผู้ป่วยโควิด 19 ดีมาก
รองนายกรัฐมนตรีและรัฐมนตรีว่าการกระทรวงสาธารณสุข เผยไทยมีระบบคัดกรองผู้ป่วยโควิด 19 ในระดับดีมาก ขอให้ประชาชนมั่นใจและช่วยกันเฝ้าระวังผู้ที่ลักลอบเข้าเมือง หากพบให้แจ้งเจ้าหน้าที่ทันที
รองนายกรัฐมนตรีและรัฐมนตรีว่าการกระทรวงสาธารณสุข เผยไทยมีระบบคัดกรองผู้ป่วยโควิด 19 ในระดับดีมาก ขอให้ประชาชนมั่นใจและช่วยกันเฝ้าระวังผู้ที่ลักลอบเข้าเมือง หากพบให้แจ้งเจ้าหน้าที่ทันที
วันนี้ (27 สิงหาคม 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงสถานการณ์การระบาดของโควิด 19 ในประเทศไทย ว่า ขณะนี้ระบบตรวจคัดกรองของประเทศไทยอยู่ในระดับที่ดีมาก มีการตรวจเชื้อต้นทางก่อนขึ้นเครื่อง ตรวจเชื้อปลายทางเมื่อมาถึงประเทศไทย และมีระบบกักกันโรค 14 วันใน State Quarantine มีการตรวจเชื้อซ้ำ และเพิ่มการตรวจหาภูมิคุ้มกันสำหรับผู้ที่เดินทางเข้ามาในไทย ด้วยวิธีการที่รวดเร็วและแม่นยำ
นายอนุทินกล่าวต่อว่า ขณะนี้ผู้ติดเชื้อรายใหม่ที่พบเป็นผู้ที่เดินทางมาจากต่างประเทศ ทุกคนเข้าสู่ State Quarantine เพื่อเฝ้าระวัง หากพบผู้มีการเชื้อก็ทำการรักษาทันที กรณีที่พบซากเชื้อแม้นทางการแพทย์จะระบุว่าแพร่เชื้อต่อไม่ได้ แต่ทางกระทรวงจะส่งทีมสอบสวนโรคติดตามผู้ใกล้ชิด นำเข้าสู่กระบวนการควบคุมโรคที่มีประสิทธิภาพ ที่น่ากังวลคือการลักลอบเข้าประเทศไทยของแรงงานต่างด้าวที่ไม่ผ่านการคัดกรองควบคุมโรค ต้องขอความร่วมมือหน่วยงานที่เกี่ยวข้องให้ระมัดระวังเรื่องดังกล่าว และขอให้ประชาชนอย่าสนับสนุนหรืออำนวยความสะดวกให้กลุ่มลักลอบเข้าเมือง หากพบให้แจ้งเจ้าหน้าที่ทันทีเพื่อเข้าควบคุมเฝ้าระวังโรค
“กระทรวงสาธารณสุข ร่วมมือกับทุกหน่วยงานในการรับมือหากพบผู้ติดเชื้อระลอกใหม่ ทั้งเรื่องบุคลากร ยา อุปกรณ์ป้องกัน การรักษา มีความรู้และประสบการณ์ เมื่อประชาชนช่วยกันอย่างเต็มที่ ใส่หน้ากาก เว้นระยะห่าง ล้างมือบ่อย ๆ โอกาสจะเกิดการติดเชื้อและซูเปอร์สเปรดเดอร์จะน้อยมาก มีความเสี่ยงต่ำ ขอให้ประชาชนอยู่กับสถานการณ์โรคด้วยความเข้าใจ” นายอนุทินกล่าว
*********************** 27 สิงหาคม 2563
วันศุกร์ที่ 11 กันยายน 2563
รมว.วธ.ร่วมรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี”
รมว.วธ.ร่วมรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี”
วันที่ ๑๐ กันยายน ๒๕๖๓ เวลา ๑๓.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในการรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี” ของนักศึกษาวิทยาลัยป้องกันราชอาณาจักร รุ่นที่ ๖๒ วิทยาลัยเสนาธิการทหาร และวิทยาลัยการทัพของทั้งสามเหล่าทัพ ประจำปีการศึกษา ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม คณะรัฐมนตรี หัวหน้าส่วนราชการ และผู้แทนหน่วยงานที่เกี่ยวข้อง เข้าร่วมรับฟัง ณ ห้องประชุม ชั้น ๒ อาคารเอนกประสงค์ สถาบันวิชาการป้องกันประเทศ ถนนวิภาวดีรังสิต เขตดินแดง กรุงเทพมหานคร
วันอังคารที่ 25 สิงหาคม 2563
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงฯ พื้นที่จังหวัดระยอง
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงฯ พื้นที่จังหวัดระยอง
ในวันจันทร์ที่ ๒๔ สิงหาคม ๒๕๖๓ เวลา ๑๔.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดระยอง ได้แก่ สำนักงานยุติธรรมจังหวัดระยอง สำนักงานคุมประพฤติจังหวัดระยอง สำนักงานบังคับคดีจังหวัดระยอง และสถานพินิจและคุ้มครองเด็กและเยาวชน รวมทั้งติดตามความคืบหน้าการสร้างอาคารบูรณาการกระทรวงยุติธรรมจังหวัดระยอง
ทั้งนี้ ปลัดกระทรวงยุติธรรม ได้ติดตามการดำเนินงาน สอบถามถึงประเด็นปัญหาอุปสรรคต่างๆ ในการให้บริการประชาชนของหน่วยงานในสังกัด เพื่อพัฒนาระบบการทำงานและการให้บริการประชาชนให้มีความรวดเร็ว และรอบด้าน พร้อมทั้งให้กำลังใจแก่ข้าราชการ เจ้าหน้าที่ ที่ปฏิบัติงานด้วยความมุ่งมั่นตั้งใจ
วันจันทร์ที่ 14 กันยายน 2563
การกินกระเทียมสามารถป้องกัน การติดโรคไวรัสโควิด-19 ได้หรือไม่ ??
การกินกระเทียมสามารถป้องกันการติดโรคไวรัสโควิด-19 ได้หรือไม่
Q : การกินกระเทียมสามารถป้องกัน การติดโรคไวรัสโควิด-19 ได้หรือไม่ ??
A : แม้กระเทียมจะมีคุณสมบัติบางอย่างในการต้านเชื้อจุลชีพ แต่ยังไม่ปรากฎหลักฐานในปัจจุบัน ว่าสามารถป้องกันการติดเชื้อไวรัสโควิด-19 ได้
วันพฤหัสบดีที่ 27 สิงหาคม 2563
การเรียกเก็บและการชำระภาษีที่ดินและสิ่งปลูกสร้าง
กระทรวงการคลังชี้แจงทำความเข้าใจเกี่ยวกับการเรียกเก็บและการชำระภาษีที่ดินและสิ่งปลูกสร้างสำหรับปีภาษี 2563 เพื่อลดความกังวลของประชาชนว่าจะถูกเรียกเก็บเบี้ยปรับและเงินเพิ่มหากไม่มาชำระภาษีที่ดินและสิ่งปลูกสร้างภายในสิ้นเดือนสิงหาคม 2563
นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง ชี้แจงทำความเข้าใจเกี่ยวกับการเรียกเก็บและการชำระภาษีที่ดินและสิ่งปลูกสร้างสำหรับปีภาษี 2563 เพื่อลดความกังวลของประชาชนว่าจะถูกเรียกเก็บเบี้ยปรับและเงินเพิ่มหากไม่มาชำระภาษีที่ดินและสิ่งปลูกสร้างภายในสิ้นเดือนสิงหาคม 2563 โดยมีประเด็นสำคัญคือ
การเรียกเก็บและการชำระภาษีที่ดินและสิ่งปลูกสร้างจะต้องดำเนินการตามขั้นตอนที่กฎหมายกำหนด ได้แก่ การส่งใบประเมินเรียกเก็บภาษีที่ดินและสิ่งปลูกสร้างไปยังเจ้าของที่ดินและสิ่งปลูกสร้าง ในกรณีที่ตรวจสอบใบประเมินดังกล่าวแล้วพบว่าถูกต้อง ผู้เสียภาษีค่อยไปชำระภาษี ซึ่งสามารถดำเนินการได้หลายช่องทาง เช่น สำหรับกรุงเทพมหานครสามารถชำระที่เคาน์เตอร์ธนาคาร หรือผ่าน QR code ของระบบ Online Banking ในท้ายใบประเมิน หรือที่สำนักงานเขตทั้ง 50 แห่ง ส่วนในต่างจังหวัดสามารถชำระได้ที่สำนักงานขององค์กรปกครองส่วนท้องถิ่นหรือตามช่องทางอื่นที่กำหนด
อย่างไรก็ดี ในกรณีที่ประชาชนไม่ได้รับใบประเมินเรียกเก็บภาษี หรือท้องถิ่นขยายหรือเลื่อนกำหนดเวลาในการชำระภาษีออกไป ประชาชนก็จะไม่ต้องเสียเบี้ยปรับและเงินเพิ่ม ซึ่งในขณะนี้ มีองค์กรปกครองส่วนท้องถิ่นจำนวนหนึ่งได้ขยายกำหนดเวลาชำระภาษีออกไปจากสิ้นเดือนสิงหาคม 2563 แล้ว และยังมีอีกหลายแห่งรวมทั้งกรุงเทพมหานครอยู่ระหว่างการพิจารณาขยายกำหนดเวลาชำระภาษีดังกล่าว
โฆษกกระทรวงการคลังได้กล่าวในตอนท้ายว่า ประชาชนในกรุงเทพมหานครสามารถติดตามข้อมูลข่าวสารในเรื่องการขยายระยะเวลาชำระภาษีได้ที่กองรายได้ กรุงเทพมหานคร โทร. 02-221-2141 ถึง 69 และในส่วนขององค์กรปกครองส่วนท้องถิ่นสอบถามได้ที่กองคลังในแต่ละเทศบาลหรือองค์การบริหารส่วนตำบล
สำนักนโยบายภาษี สำนักงานเศรษฐกิจการคลัง
โทร. 02-273-9020 ต่อ 3511
วันพุธที่ 26 สิงหาคม 2563
รองนายกรัฐมนตรีวิษณุฯ เป็นประธานพิธีมอบโล่ ประกาศเกียรติคุณบุคคลและองค์กร ที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติด ประจำปี 2563
รองนายกรัฐมนตรีวิษณุฯ เป็นประธานพิธีมอบโล่ ประกาศเกียรติคุณบุคคลและองค์กร ที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติด ประจำปี 2563
วันนี้(26สิงหาคม2563)เวลา14.00น.ณห้องมัฆวานรังสรรค์สโมสรทหารบกถนนวิภาวดีรังสิตกรุงเทพฯพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายนายวิษณุเครืองามรองนายกรัฐมนตรีเป็นประธานพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดประจำปี2563เพื่อเชิดชูเกียรติบุคคลและองค์กรที่ทุ่มเทเสียสละและอุทิศตนในการป้องกันและแก้ไขปัญหายาเสพติดโดยมีนายสมศักดิ์เทพสุทินรัฐมนตรีว่าการกระทรวงยุติธรรมพร้อมด้วยนายนิยมเติมศรีสุขเลขาธิการคณะกรรมการป้องกันและปราบปรามยาเสพติดนายกลินท์สารสินประธานมูลนิธิพล.ต.อ.เภาสารสินผู้บริหารจากหน่วยงานที่เกี่ยวข้องบุคคลและองค์กรทั้งภาครัฐภาคเอกชนและภาคประชาชนที่ได้รับโล่ฯเข้าร่วมในพิธี
โอกาสนี้นายกรัฐมนตรีมอบหมายให้นายวิษณุเครืองามรองนายกรัฐมนตรีเป็นผู้มอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดประจำปี2563รวมทั้งสิ้น150รายแบ่งเป็นประเภทบุคคล133รายและ17องค์กรในจำนวนดังกล่าวเป็นโล่ประกาศเกียรติคุณประเภทต่างๆได้แก่โล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดพร้อมรับเงินสนับสนุนจากมูลนิธิพล.ต.อ.เภาสารสินโล่ประกาศเกียรติคุณบุคคลและองค์กรที่มีผลงานยอดเยี่ยมในการป้องกันและแก้ไขปัญหายาเสพติดโล่เชิดชูเกียรติให้กับทายาทของผู้สูญเสียชีวิตผู้ที่ได้รับบาดเจ็บขณะปฏิบัติหน้าที่โล่ประกาศเกียรติคุณฯขอบคุณผู้มีชื่อเสียงที่ร่วมรณรงค์สร้างแรงบันดาลใจให้กับเด็กและเยาวชนเพื่อเป็นภูมิคุ้มกันยาเสพติดและโล่ประกาศเกียรติคุณฯระดับดีเด่นให้แก่ผู้ที่มีผลงานเป็นที่ประจักษ์ในด้านต่างๆได้แก่ด้านการพัฒนานโยบายการแก้ไขปัญหายาเสพติดด้านการปราบปรามยาเสพติดด้านการบำบัดฟื้นฟูและพัฒนาผู้ติดยาเสพติดด้านการป้องกันยาเสพติดและด้านการส่งเสริมการแก้ไขปัญหายาเสพติด
รองนายกรัฐมนตรีกล่าวภายหลังการมอบโล่ประกาศเกียรติคุณฯว่ากิจกรรมที่จัดขึ้นในวันนี้เป็นกิจกรรมที่จัดขึ้นมาอย่างต่อเนื่องโดยมีวัตถุประสงค์เพื่อยกย่องประกาศเกียรติคุณและให้กำลังใจแก่บรรดาบุคคลและองค์กรซึ่งได้ทำประโยชน์ในด้านการป้องกันและแก้ไขปัญหายาเสพติดเปิดเผยให้สังคมได้รับทราบว่าปัญหาดังกล่าวเป็นปัญหาวาระสำคัญในระดับประเทศและระดับโลกซึ่งมีหลายหน่วยงานเข้ามามีส่วนเกี่ยวข้องทำให้การดำเนินการดังกล่าวนั้นประสบความสำเร็จซึ่งการป้องกันและแก้ไขปัญหายาเสพติดมีความละเอียดอ่อนยิ่งกว่าปัญหาอื่นๆนอกจากจะต้องอาศัยนโยบายที่ชัดเจนจากภาครัฐให้สอดคล้องในด้านสาธารณสุขและสิทธิมนุษยชนแล้วยังต้องมีมาตรการที่ใช้ในการป้องกันแก้ไขปราบปรามบำบัดฟื้นฟูและพัฒนาจากอีกหลายองค์กรรวมถึงความอดทนและกล้าหาญของผู้ที่มีส่วนเกี่ยวข้องเพื่อให้การดำเนินการป้องกันและแก้ไขปัญหายาเสพติดประสบความสำเร็จและเกิดความก้าวหน้าทั้งนี้รัฐบาลหวังว่าจะได้รับความร่วมมือจากบุคคลหน่วยงานตลอดจนองค์กรอื่นๆเพื่อทำให้การดำเนินการป้องกันและแก้ไขปัญหายาเสพติดเกิดผลสำเร็จยิ่งขึ้นในโอกาสต่อไป
.....................................
กลุ่มประชาสัมพันธ์และเผยแพร่สำนักโฆษก
วันอังคารที่ 25 สิงหาคม 2563
“พุทธิพงษ์” เยี่ยมชมผลสำเร็จศูนย์ดิจิทัลชุมชน จ.ระยอง ระหว่างร่วม ครม.สัญจร เร่งชุมชนพัฒนาต่อยอดการใช้ประโยชน์จากศูนย์ฯ
“พุทธิพงษ์” เยี่ยมชมผลสำเร็จศูนย์ดิจิทัลชุมชน จ.ระยอง ระหว่างร่วม ครม.สัญจร เร่งชุมชนพัฒนาต่อยอดการใช้ประโยชน์จากศูนย์ฯ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ลงพื้นที่ตรวจราชการ และเข้าร่วมประชุมคณะรัฐมนตรีอย่างเป็นทางการนอกสถานที่ จ.ระยอง ระหว่างวันที่ 24-25 สิงหาคม 2563 ในโอกาสนี้ได้นำคณะผู้บริหารกระทรวงฯ และหน่วยงานในสังกัด เยี่ยมชมตัวอย่างความสำเร็จของโครงการเน็ตประชารัฐ และศูนย์ดิจิทัลชุมชนใน 3 พื้นที่ ได้แก่ ศูนย์ดิจิทัลชุมชน อบต.กะเฉด อ.เมือง จ.ระยอง, วิสาหกิจชุมชนบ้านเนินสว่าง หมู่ที่ 6 ต.บางบุตร อ.บ้านค่าย จ.ระยอง และจุดติดตั้งเน็ตประชารัฐ ในพื้นที่หมู่ 5 บ้านเกษตรศิริ ต.สำนักทอง อ.เมืองระยอง จ.ระยอง ให้ความมั่นใจเดินหน้าสนับสนุนการขยายจำนวนศูนย์ดิจิทัลชุมชนครอบคลุม 250 แห่งในปีนี้ และตั้งเป้าเพิ่มต่อเนื่องปีต่อไป หวังเป็นพื้นที่การเรียนรู้ของเยาวชนและคนในพื้นที่ เข้าถึงความรู้ใหม่ๆ และประยุกต์ใช้ในการเพิ่มโอกาสทางเศรษฐกิจชุมชน
ในการนี้ รัฐมนตรีฯ ได้มีข้อสั่งการให้ดำเนินการต่อยอดการใช้ประโยชน์จากศูนย์ดิจิทัลชุมชน ที่นอกเหนือจากการอบรมให้ความรู้และการชายสินค้าออนไลน์ ควรเพิ่มในเรื่องของการท่องเที่ยว การสาธารณสุข และความรู้ในท้องถิ่น การค้นคว้าหาความรู้ โดยมุ่งเน้นความเชื่อมโยงกับหน่วยงานภาครัฐในพื้นที่ เพื่อให้เกิดการพัฒนาที่ยั่งยืนต่อไป อีกทั้ง เร่งรัดพัฒนาเชิงรุกให้ชุมชนการเข้าถึงบริการต่าง ๆ ของภาครัฐ ได้สะดวกและง่ายขึ้น
**************
วันอังคารที่ 25 สิงหาคม 2563
สรรพากรเพิ่มช่องให้การยื่นแบบรายงาน Disclosure form เป็นเรื่องง่าย upload เป็น Excel File ได้
กรมสรรพากรแนะนำช่องทางใหม่สำหรับการยื่น Disclosure form เพื่อความสะดวก รวดเร็ว และง่ายกว่าเดิม โดยการ Upload เป็น Excel File
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้มีการขยายกำหนดเวลาการยื่นแบบรายงาน Disclosure Form สำหรับบริษัทหรือห้างหุ้นส่วนนิติบุคคล (ที่อยู่นอกตลาดหลักทรัพย์) ที่มีวันครบกำหนดการยื่นแบบ ภ.ง.ด. 50 ในเดือนเมษายน – สิงหาคม 2563 และเป็นบริษัทหรือห้างหุ้นส่วนนิติบุคคลที่มีความสัมพันธ์กันที่มีรายได้ทั้งหมดตามงบการเงินไม่น้อยกว่า 200 ล้านบาทในรอบระยะเวลาบัญชีที่ยื่นแบบ ภ.ง.ด. 50 ออกไปเป็นวันที่ 31 สิงหาคม 2563 โดยตั้งแต่วันนี้เป็นต้นไป กรมสรรพากรได้เพิ่มช่องทางการยื่นแบบรายงาน Disclosure Form ผ่านทางระบบอินเทอร์เน็ตในรูปแบบของการ Upload เป็น Excel File เพื่อให้มีความสะดวก รวดเร็ว และง่ายยิ่งขึ้น โดยผู้เสียภาษีสามารถ Download ไฟล์ Excel ต้นแบบ Disclosure Form ได้ที่เว็บไซต์ของกรมสรรพากร www.rd.go.th หัวข้อ e-filing”
โฆษกกรมสรรพากร กล่าวเพิ่มเติมว่า “TAX from Home ทำให้สามารถประกอบธุรกิจได้ง่ายขึ้น และเป็นการทำธุรกรรมภาษีแบบ Social Distancing ไม่จำเป็นต้องเจอหน้า ไม่มีการรับส่งเอกสาร ไม่มีการจับธนบัตรหรือเช็ค ไม่มีการสัมผัสใดๆซึ่งกันและกัน จึงขอเชิญชวนคนไทยร่วมมือร่วมใจใช้ TAX from Home เพื่อสนับสนุนให้ประเทศไทยปลอดจากโรคติดเชื้อไวรัสโคโรนา 2019 (COVID - 19) ตลอดไป”
สำหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สำนักงานสรรพากรทุกแห่งทั่วประเทศ
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันพุธที่ 26 สิงหาคม 2563
​รองนายกรัฐมนตรี พลเอก ประวิตรฯ ผลักดันศูนย์บริการทางการกีฬาพร้อมกัน 4 ภาคทั่วประเทศ กำชับป้องกันการใช้สารต้องห้ามอย่างเคร่งครัด
​รองนายกรัฐมนตรี พลเอก ประวิตรฯ ผลักดันศูนย์บริการทางการกีฬาพร้อมกัน 4 ภาคทั่วประเทศ กำชับป้องกันการใช้สารต้องห้ามอย่างเคร่งครัด
วันนี้ (26 ส.ค. 63) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬา แห่งประเทศไทย ครั้งที่ 9/2563 โดยที่ประชุมได้พิจารณาในประเด็นต่าง ๆ ที่น่าสนใจ อาทิ การทบทวนแผนยุทธศาสตร์การกีฬาแห่งประเทศไทย (พ.ศ. 2564-2570) พร้อมแผนยุทธศาสตร์ด้านผู้มีส่วนได้ส่วนเสีย และลูกค้าการกีฬาแห่งประเทศไทย พ.ศ. 2564-2570 และแผนแม่บทด้านการบริหารทรัพยากรบุคคลของ กกท. พ.ศ. 2564-2570 ผลการศึกษาโครงการยกระดับการให้บริการของกกท. (SMART NATIONAL SPORT PARK) และแนวทางการป้องกันการใช้สารต้องห้ามทางการกีฬา เป็นต้น
โอกาสนี้ รองนายกรัฐมนตรีได้เร่งรัดติดตามการใช้จ่ายงบประมาณการลงทุนให้เป็นไปตามเป้าหมาย พร้อมเร่งรัดให้ดำเนินการตามข้อเสนอแนะของคณะกรรมการในประเด็นที่สำคัญ ได้แก่ การบริหารการจัดการศูนย์วิทยาศาสตร์การกีฬาโดยเฉพาะความพร้อมของบุคลากรที่เชี่ยวชาญทั้งในและต่างประเทศที่สามารถวิเคราะห์ข้อมูลนักกีฬาในภาพรวมได้ โดยให้จัดทำโปรแกรมการวิเคราะห์การฝึกซ้อมของนักกีฬาและนำวิทยาศาสตร์การกีฬามาใช้ในการแก้ปัญหา เพื่อให้นักกีฬามีความพร้อมในการแข่งขัน รวมทั้งกำกับและติดตามโครงการการก่อสร้างศูนย์ฝึกกีฬาแห่งชาติให้เป็นไปตามแผนที่กำหนด โดยรองนายกรัฐมนตรี ได้มอบนโยบายการจัดตั้งศูนย์บริการทางการกีฬา 4 ภาคทั่วประเทศ พร้อมกัน เน้นดำเนินการด้วยความโปร่งใสและเป็นไปตามกฎระเบียบตามกฎหมายที่เกี่ยวข้องอย่างเคร่งครัด พร้อมกำชับป้องกันการใช้สารต้องห้ามทางการกีฬาอย่างรูปธรรมทั้ง เนื่องจากการใช้สารต้องห้ามเป็นประเด็นที่สำคัญที่เกี่ยวโยงถึงความเชื่อมั่นของประเทศ จึงต้องมีการอบรมให้ความรู้ ตลอดจนการประชาสัมพันธ์ เพื่อให้ประเทศไทยเป็นผู้นำในการป้องกัน ต่อต้านการใช้สารต้องห้ามในระดับภูมิภาคต่อไป
-----------------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 11 กันยายน 2563
‘ที่ปรึกษา รมว.แรงงาน’ เยือนเมืองสามอ่าว มอบการบ้าน หน.ส่วนสังกัด ก.แรงงาน
ที่ปรึกษารัฐมนตรีว่าการกระทรวงแรงงาน ประชุมหัวหน้าส่วนราชการสังกัดกระทรวงแรงงานในจังหวัด
ประจวบคีรีขันธ์ พร้อมมอบนโยบายกระทรวงแรงงาน ปี 2564 แก้ปัญหาด้านแรงงานในทุกมิติ
วันนี้(11ก.ย. 63)นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานการประชุมหัวหน้าส่วนราชการสังกัดกระทรวงแรงงานในจังหวัด
ประจวบคีรีขันธ์ณสํานักงานแรงงานจังหวัดประจวบคีรีขันธ์โดยนางธิวัลรัตน์กล่าวว่า “รัฐมนตรีว่าการกระทรวงแรงงานได้มอบนโยบายและแนวทางการปฏิบัติราชการกระทรวงแรงงานประจำปีงบประมาณ2564โดยมีนโยบายสำคัญเร่งด่วนที่ต้องเร่งดำเนินการให้เห็นเป็นรูปธรรมภายใน3เดือนได้แก่1)มาตรการเยียวยาโดยการชดเชยรายได้แก่ลูกจ้างของสถานประกอบการที่ได้รับผลกระทบจากการระบาดของโรคไวรัสโคโรนาที่ยังไม่ได้รับการเยียวยาเพื่อให้ผู้ประกันตนตามมาตรา33สัญชาติไทยที่ส่งเงินสบทบไม่ครบ6เดือนภายใน15เดือนมาตราการลดอัตราเงินเดือนเงินสบทบกองทุนประกันสังคมให้นายจ้างและผู้ประกันตนจากเดิมฝ่ายละร้อยละ5เหลือร้อยละ2ของค่าจ้างเป็นระยะเวลา3เดือนตั้งแต่เดือนกันยายน–พฤศจิกายน2563มาตรการช่วยเหลือผู้ประกอบกิจการที่กู้ยืมเงินกองทุนพัฒนาฝีมือแรงงานโดยปลอดดอกเบี้ยตลอดระยะเวลา12เดือนและมาตรการเชิงรุกให้ลูกจ้างที่ว่างงานได้รับสิทธิประโยชน์โดยเร็วโดยบูรณาการร่วมกันเฝ้าระวังสถานประกอบกิจการที่คาดว่าจะเลิกจ้างเพื่อให้จ่ายสิทธิประโยชน์ตามกฎหมายคุ้มครองแรงงานกฎหมายประกันสังคม2)การแก้ปัญหาในแนวทางที่ยั่งยืนโดยการสนับสนุนการจ้างงานออกกฎหมายการส่งเสริมและพัฒนาคุณภาพชีวิตแรงงานนอกระบบส่งเสริมแรงงานสัมพันธ์3)สร้างแรงจูงใจในการจ้างงานโดยการยกระดับทักษะฝีมือแรงงานให้ได้มาตรฐานสากลมีมาตรการสินเชื่อเพื่อส่งเสริมการจ้างงานและการส่งเสริมด้านความปลอดภัยในการทำงาน4)หน่วยงานของรัฐมีการจ้างงานคนรุ่นใหม่และผู้ไม่เคยเข้าสู่ตลาดแรงงานโดยในวันที่26 – 28กันยายนนี้จะมีการจัดงานJOB EXPO THAILAND 2020ภายในงานพบกับนิทรรศการต่างๆเกี่ยวกับการฝึกอาชีพตำแหน่งว่างงานมากกว่า1ล้านตำแหน่งนอกจากนี้มีการจัดทำPlatformไทยมีงานทำ.comด้วย
โดยในระดับจังหวัดขอให้ร่วมกันทำงานติดตามสถานการณ์ด้านแรงงานอย่างใกล้ชิดโดยเฉพาะจำนวนแรงงานและสถานประกอบการที่ได้รับผลกระทบจากโรคไวรัสโคโรนาเพื่อที่จะได้เข้าช่วยเหลือเยียวยาฟื้นฟูตามนโยบายเร่งด่วนของรัฐมนตรีว่าการกระทรวงแรงงานนอกจากนี้ขอให้แรงงานจังหวัดในฐานะผู้แทนกระทรวงในภูมิภาคทำหน้าที่เป็นศูนย์กลางในทุกด้านทั้งการจัดทำแผนปฏิบัติการการจัดทำข้อมูลแรงงานในระดับจังหวัดการร่วมมือทำงานกับหน่วยงานในจังหวัดและภาคีเครือข่ายรวมทั้งอาสาสมัครแรงงานและบัณฑิตแรงงานซึ่งเป็นตัวเชื่อมประสานการให้บริการของกระทรวงแรงงานสู่ชุมชนแม้ว่าในสถานการณ์ขณะนี้จัดหางานจังหวัดจะต้องเร่งประสานนายจ้างเพื่อหาตำแหน่งงานว่างก็ขอให้หัวหน้าส่วนราชการทุกคนร่วมสนับสนุนการทำงานของจัดหางานจังหวัดด้วย”
หลังจากนั้นนางธิวัลรัตน์ได้ตรวจเยี่ยมการดําเนินงานของสํานักงานแรงงานจังหวัดประจวบคีรีขันธ์สํานักงานสวัสดิการและคุ้มครองแรงงานจังหวัดประจวบคีรีขันธ์สํานักงานจัดหางานจังหวัดประจวบคีรีขันธ์สํานักงานประกันสังคมจังหวัดประจวบคีรีขันธ์และสํานักงานพัฒนาฝีมือแรงงานประจวบคีรีขันธ์อีกด้วย
+++++++++++++++++++
กองเผยแพร่และประชาสัมพันธ์
11กันยายน2563
วันอาทิตย์ที่ 6 กันยายน 2563
รมว.ทส. ลุยตรวจความพร้อม “อุทยานแห่งชาติน้ำตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
รมว.ทส. ลุยตรวจความพร้อม “อุทยานแห่งชาติน้ำตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
รมว.ทส. ลุยตรวจความพร้อม “อุทยานแห่งชาติน้ำตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
วันนี้ (6 กันยายน 2563) เวลา 11.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เดินทางไปยังอุทยานแห่งชาติน้ำตกสามหลั่น จังหวัดสระบุรี เพื่อตรวจความพร้อมในการต้อนรับนักท่องเที่ยวที่เดินทางมาพักผ่อนร่วมกับครอบครัว นอกจากนั้น ยังได้พบปะพูดคุยกับนักท่องเที่ยวบริเวณจุดกางเต็นท์พักแรม ริมอ่างเก็บน้ำเขารวก ซึ่งพบว่า ประชาชนส่วนใหญ่ชื่นชมการทำงานของเจ้าหน้าที่ ไม่ว่าจะเป็นการอำนวยความสะดวกในการให้บริการด้านข้อมูล การจองคิวออนไลน์ผ่านระบบ QueQ และความสะอาดของห้องน้ำ นอกจากนั้น รมว.ทส. ได้แจกกระเป๋าผ้าที่ระลึกให้กับนักท่องเที่ยว ในการรณรงค์ลดใช้ถุงพลาสติกอีกด้วย
โอกาสนี้ รมว.ทส. และ ปกท.ทส. ได้ปลูกต้นกาญจนิการ์ อีกทั้ง ยังได้กล่าวให้กำลังใจแก่เจ้าหน้าที่ และมอบกระเป๋าพร้อมอุปกรณ์ให้แก่เจ้าหน้าที่พิทักษ์ป่าด้วย
วันพฤหัสบดีที่ 17 กันยายน 2563
ปลัดวธ. บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม
ปลัดวธ. บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม
วันที่ ๑๖ กันยายน ๒๕๖๓ เวลา ๑๐.๐๐ น. นายกฤษศญพงษ์ ศิริ ปลัดกระทรวงวัฒนธรรม บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม สู่การสร้างคุณค่า สร้างมูลค่า และสร้างชาติเข้มแข็งอย่างยั่งยืน โดยมีผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดทั่วประเทศ และเจ้าหน้าที่ที่เกี่ยวข้องเข้าร่วม ณ โรงแรม รามาดา วินแดม บาย แบงคอก เจ้าพระยาปาร์ค กรุงเทพฯ
วันพฤหัสบดีที่ 10 กันยายน 2563
EXIM BANK พัฒนาบริการประกันการส่งออก สนับสนุนผู้ประกอบการขนาดย่อมเริ่มต้นหรือขยายตลาดส่งออกอย่างมั่นใจ
ธนาคารเพื่อการส่งออกและนำเข้าแห่งประเทศไทย (EXIM BANK) ออกประกันส่งออก EXIM for Small Biz เป็นบริการประกันสำหรับผู้ประกอบการขนาดย่อมที่มีรายได้ไม่เกิน 100 ล้านบาทต่อปี หรือจ้างงานไม่เกิน 50 คน
ธนาคารเพื่อการส่งออกและนำเข้าแห่งประเทศไทย (EXIM BANK) ออกประกันส่งออก EXIM for Small Biz เป็นบริการประกันสำหรับผู้ประกอบการขนาดย่อมที่มีรายได้ไม่เกิน 100 ล้านบาทต่อปี หรือจ้างงานไม่เกิน 50 คน ที่เพิ่งเริ่มต้นส่งออก และไม่เคยใช้บริการประกันการส่งออก ให้มีความมั่นใจที่จะส่งออกโดยไม่ต้องกังวลว่าจะไม่ได้รับชำระเงินค่าสินค้าจากผู้ซื้อในต่างประเทศ อันเนื่องมาจากสาเหตุทางการค้าหรือการเมือง เบี้ยประกันเริ่มต้นเพียง 600 บาท อัตราความคุ้มครอง 80% ของมูลค่าความเสียหายที่เกิดขึ้น วงเงินรับประกันสูงสุด 2 ล้านบาท ครอบคลุม 133 ประเทศทั่วโลก
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Rolls out Export Credit Insurance Facility Promoting Small Entrepreneurs to Confidently Start or Expand Export Businesses
Export-Import Bank of Thailand (EXIM Thailand) recently rolled out EXIM for Small Biz, export credit insurance facility to help small entrepreneurs with annual revenue of not exceeding 100 million baht or employment of not more than 50 employees who have just started to export and have never been EXIM Thailand’s policyholder before, export to more than 133 countries worldwide more confidently. In case of payment defaults caused by overseas buyers, EXIM Thailand will compensate for loss arising from commercial or political risks. Insurance premium starts at only 600 baht while claim payment is 80% of loss realized. A maximum insured amount of 2 million baht is eligible for each insured.
For further information, please contact Sustainable Development and Corporate Communication Department
Tel. 0 2271 3700, 0 2278 0047, 0 2617 2111 ext. 4120-4
วันพุธที่ 9 กันยายน 2563
ปลัดฯ กอบชัย เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy  ณ ศูนย์วิจัยและพัฒนาเทคโนโลยีรีไซเคิล อำเภอพระประแดง จังหวัดสมุทรปราการ
วันนี้ (9 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม โดยมี นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ และคณะผู้บริหาร ให้การต้อนรับ ณ ศูนย์วิจัยและพัฒนาเทคโนโลยีรีไซเคิล อำเภอพระประแดง จังหวัดสมุทรปราการ
การสัมมนาวิชาการ Innovation in Raw Materials Conference 2020: The Implementation of Circular Economy จัดโดย กรมอุตสาหกรรมพื้นฐานและการเหมืองแร่ มีวัตถุประสงค์เพื่อนำเสนอการดำเนินงานของภาครัฐในการส่งเสริมให้ผู้ประกอบการนำหลักการ Circular Economy ไปประยุกต์ใช้ในองค์กร สร้างรากฐานแห่งการพัฒนาด้านนวัตกรรมวัตถุดิบอย่างยั่งยืน โดยกิจกรรมภายในงานประกอบด้วย การแนะนำและเปิดตัวเครื่องต้นแบบในการคัดแยกโลหะจากซากแผงวงจรอิเล็กทรอนิกส์ ซึ่งเป็นเทคโนโลยีรีไซเคิลขยะอิเล็กทรอนิกส์ และประยุกต์ใช้เทคโนโลยีแต่งแร่ ด้วยการออกแบบและพัฒนา เครื่องคัดแยกทางกายภาพหรือทางกล (Particle Separation Machine) เพื่อบดย่อยและคัดแยกส่วนประกอบต่าง ๆ จากซากแผงวงจรอิเล็กทรอนิกส์ ก่อนเข้าสู่กระบวนการรีไซเคิลในขั้นตอนต่อไป #กระทรวงอุตสาหกรรม # Innovation in Raw Materials Conference 2020: The Implementation of Circular Economy #ศูนย์วิจัยและพัฒนาเทคโนโลยีรีไซเคิล #prindustry
วันจันทร์ที่ 24 สิงหาคม 2563
รัฐมนตรีสุริยะฯ ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม   ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park
จ.ระยอง : วันนี้ (24 สิงหาคม 2563) เวลา 15.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ติดตามและรับฟังความคืบหน้าโครงการพัฒนานิคมอุตสาหกรรม Smart Park นิคมอุตสาหกรรมสมาร์ท ปาร์ค (Smart Park) สร้างขึ้นเพื่อรองรับการลงทุนอุตสาหกรรมด้านเทคโนโลยีนวัตกรรมใหม่และอุตสาหกรรมแห่งอนาคต (New S-curve) ตั้งอยู่บริเวณนิคมอุตสาหกรรมมาบตาพุด จังหวัดระยอง เป็นนิคมอุตสาหกรรมที่ กนอ.ดำเนินการเอง พื้นที่ประมาณ 1,383 ไร่ มีจุดเด่นคือ การเป็นนิคมอุตสาหกรรมต้นแบบที่ทันสมัย ทั้งด้านเทคโนโลยีอุตสาหกรรม ระบบการสื่อสาร ระบบการขนส่ง ระบบพลังงาน และเป็นมิตรกับสิ่งแวดล้อมตามแนวคิดเมืองอุตสาหกรรมเชิงนิเวศ เพื่อรองรับกลุ่มอุตสาหกรรมในอนาคต (New S-Curve) อาทิ กลุ่มอุตสาหกรรมการบินและโลจิสติกส์ (Aviation & Logistics) กลุ่มอุตสาหกรรมการแพทย์ (Medical Device) กลุ่มอุตสาหกรรมหุ่นยนต์ (Robotics) และกลุ่มอุตสาหกรรมดิจิทัล (Digital)
วันจันทร์ที่ 7 กันยายน 2563
รัฐบาลย้ำเร่งพัฒนาวัคซีนโควิด-19 ให้คนไทยได้ใช้โดยเร็วที่สุด พร้อมจัดสรรงบประมาณกว่า 1,000 ล้า นบาทให้แก่สถาบันวัคซีนแห่งชาติ
โฆษกฯ เผยรัฐบาลย้ำเร่งพัฒนาวัคซีนโควิด-19 ให้คนไทยได้ใช้โดยเร็วที่สุด พร้อมจัดสรรงบประมาณกว่า 1,000 ล้านบาทให้แก่สถาบันวัคซีนแห่งชาติ
วันนี้ (7ก.ย.63) นายอนุชา บูรพชัยศรี โฆษกประจำสำนักนายกรัฐมนตรีเปิดเผยว่า ที่ผ่านมา ประเทศไทยประสบความสำเร็จในการควบคุมและป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 ได้เป็นอย่างดี จนได้รับการยกย่องจากองค์การอนามัยโลก (WHO) และระบบสาธารณสุขไทยได้รับการชื่นชมจากองค์กรในต่างประเทศจากทั่วโลก อย่างไรก็ตาม รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสำคัญในการที่ประเทศไทยจะพัฒนาและผลิตวัคซีน เพื่อให้ประชาชนได้รับวัคซีนป้องกันโรคโควิด-19โดยเร็วที่สุด โดยได้อนุมัติงบประมาณในวงเงิน 1,000 ล้านบาท ให้แก่สถาบันวัคซีนแห่งชาติในการสนับสนุนหน่วยงานเครือข่าย และสร้างความร่วมมือกับสถาบันวิจัยพัฒนา และหน่วยผลิตวัคซีนในประเทศ ตลอดจนสำนักงานคณะกรรมการอาหารและยา และกรมวิทยาศาสตร์การแพทย์ เพื่อส่งเสริมการผลิตวัคซีนใช้ได้เอง พร้อมทั้งยังได้เจรจาสร้างความร่วมมือกับต่างประเทศเพื่อการขอรับถ่ายทอดเทคโนโลยีการผลิตทั้งจากประเทศจีนและยุโรป
นอกจากนี้ ยังได้อนุมัติงบประมาณวงเงิน 883 ล้านบาท เพื่อเป็นค่าใช้จ่ายในการดําเนินการจัดทําพื้นที่กักกันโรคแห่งรัฐ (State Quarantine) ในส่วนของสถานที่เอกชน เพื่อให้เป็นไปตามมาตรการที่กำหนดในการที่คนไทยทุกคนที่เดินทางกลับมาจากต่างประเทศจะต้องเข้าพัก ณ พื้นที่กักกันโรคแห่งรัฐทันทีเป็นเวลา 14 วัน
ทั้งนี้ งบประมาณทั้งสองส่วนนี้ได้ผ่านการเห็นชอบของคณะรัฐมนตรีเป็นที่เรียบร้อยแล้ว ดังนั้นรัฐบาลจึงขอให้ประชาชนได้มั่นใจว่าประเทศไทยยังคงสามารถควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด- 19) ได้เป็นอย่างดีและอย่างต่อเนื่อง และจะเร่งพัฒนาวัคซีนเพื่อให้คนไทยได้ใช้โดยเร็วที่สุด
-----------------
สำนักโฆษก
วันอังคารที่ 25 สิงหาคม 2563
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
วันที่ 24 สิงหาคม​ 2563​ เวลา​ 14.00 น. นาย​ว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นาย​จตุพร บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ และ​คณะ​ ลงพื้นที่อุทยาน​แห่งชาติ​เขาแหลมหญ้า-หมู่เกาะ​เสม็ด อำเภอเมือง จังหวัดระยอง เพื่อตรวจเยี่ยมให้ขวัญกำลังใจเจ้าหน้าที่ผู้ปฏิบัติงาน ติดตามสถานการณ์ทรัพยากรธรรมชาติและสิ่งแวดล้อมและสถานการณ์การกัดเซาะชายฝั่งในพื้นที่จังหวัดระยอง พร้อมทั้งรับฟังการบรรยายสรุปโครงการศึกษาจัดทำแผนแม่บทและสำรวจออกแบบรายละเอียดและวิเคราะห์ผลกระทบสิ่งแวดล้อมในขั้นละเอียด (EIA)​ แผนเฉลิม​บูรพา​ชลทิต ระยะที่ 2 ระยะทาง 5 กิโลเมตร ในการนี้ รมว.ทส. ได้รับทราบเรื่องการกัดเซาะชายฝั่งโดยจะนำเรื่องดังกล่าวนำเรียนนายกรัฐมนตรีต่อไป พร้อมทั้งฝากเรื่องการจัดการขยะบนเกาะเสม็ดขอให้บริหารจัดการให้เบ็ดเสร็จบนเกาะ และฝาก ประสานองค์กรปกครองท้องถิ่นแจ้งให้ทราบว่า กระทรวงทรัพยากรธรรมชาติและสิ่งแวดล้อมจะมีนโยบาย ไม่อนุญาตให้มีการขนถ่ายขยะข้ามเกาะ
โอกาสนี้ รมว.ทส. ได้ลงพื้นที่ตรวจการกัดเซาะชายฝั่งและพูดคุยกับประชาชนในพื้นที่บริเวณชายหาดสวนสน จังหวัดระยอง
วันอังคารที่ 1 กันยายน 2563
สธ. เตือนประชาชนช่วงฝนตกหนัก น้ำท่วม ระวังไฟฟ้าดูด สัตว์มีพิษเข้าบ้าน โรคฉี่หนู
กระทรวงสาธารณสุข ห่วงฝนตกหนักน้ำท่วมหลายพื้นที่กรุงเทพฯ และปริมณฑล เตือนประชาชนระวังอันตราย 3 ด้าน จากการถูกไฟฟ้าดูด สัตว์มีพิษเข้าบ้าน และโรคที่มากับน้ำท่วม เช่น โรคฉี่หนู
กระทรวงสาธารณสุข ห่วงฝนตกหนักน้ำท่วมหลายพื้นที่กรุงเทพฯ และปริมณฑล เตือนประชาชนระวังอันตราย 3 ด้าน จากการถูกไฟฟ้าดูด สัตว์มีพิษเข้าบ้าน และโรคที่มากับน้ำท่วม เช่น โรคฉี่หนู
วันนี้ (1 กันยายน 2563) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ช่วงสัปดาห์นี้ กรมอุตุนิยมวิทยาคาดประเทศไทยจะมีฝนตกหนักในหลายจังหวัด ทั้งภาคเหนือตอนล่าง ภาคกลาง และภาคตะวันออกเฉียงเหนือตอนล่าง รวมทั้งกรุงเทพฯและปริมณฑล ซึ่งมีฝนตกหนักกระจายในหลายพื้นที่ตั้งแต่ช่วงเช้ามืดของวันที่ 1 กันยายน ส่งผลให้มีน้ำท่วมขังบนพื้นผิวจราจรในหลายจุด น้ำเข้าบริเวณบ้านและตัวอาคาร จึงขอให้ประชาชนระมัดระวังอันตรายใน 3 เรื่อง ได้แก่ อันตรายจากการถูกไฟฟ้าดูด โดยเฉพาะบ้านที่มีปลั๊กไฟต่ำ อาจเกิดไฟฟ้ารั่วไหลจนเป็นอันตรายได้ ให้ตัดไฟบริเวณชั้นล่าง และย้ายเครื่องใช้ไฟฟ้าขึ้นที่สูงให้พ้นจากน้ำ ห้ามใช้เครื่องใช้ไฟฟ้าในขณะที่ตัวเปียกหรือร่างกายสัมผัสกับน้ำ กรณีปลั๊กไฟถูกน้ำท่วม หลังน้ำลดลงแล้วห้ามเปิดเบรคเกอร์ที่เชื่อมต่อกับปลั๊กไฟตัวนั้นทันที เนื่องจากยังมีความชื้นหรือชุ่มน้ำอยู่ อาจเกิดไฟฟ้าช็อตได้ ขอให้ติดต่อช่างไฟฟ้าเข้ามาตรวจสอบความพร้อมก่อนใช้งาน
นายแพทย์สุขุมกล่าวต่อว่า อันตรายที่พบบ่อยอีกเรื่อง คือ สัตว์มีพิษ เช่น งูพิษ ตะขาบ แมงป่อง ที่อาจหนีน้ำท่วมเข้ามาในบริเวณบ้านและอยู่ในซอกมุมต่าง ๆ ของบ้าน จึงควรจัดสิ่งของเครื่องใช้ให้เป็นระเบียบ หลีกเลี่ยงการเดินในที่แคบ หรือบริเวณที่รก มีหญ้าสูง โดยเฉพาะเวลากลางคืน หากถูกงูกัด ผู้ช่วยเหลือควรรีบปฐมพยาบาลโดยการล้างแผลให้สะอาด ห้ามกรีดบาดแผลหรือดูดเลือดออกจากบาดแผลเด็ดขาด ไม่ใช้ใบไม้ รากไม้ สมุนไพรมาใส่แผล เพราะจะทำให้แผลสกปรก อาจติดเชื้อ หรือเป็นบาดทะยักได้ ควรจัดให้ผู้ที่ถูกงูพิษกัดอยู่ในท่าที่สบาย เคลื่อนไหวให้น้อยที่สุด ใช้ผ้ายืดหรือผ้าสะอาดพันรอบอวัยวะส่วนที่ถูกกัดให้กระชับ แล้วทำการดามด้วยของแข็งเพื่อลดการเคลื่อนไหวของอวัยวะบริเวณที่ถูกกัด แล้วรีบนำส่งสถานพยาบาลที่ใกล้ที่สุด หากมีซากงูให้นำไปด้วย เพื่อให้แพทย์รักษาได้อย่างถูกต้อง รวดเร็ว
นอกจากนี้ ขอให้ระวังโรคที่มาพร้อมกับน้ำท่วม เช่น โรคฉี่หนู หรือโรคเลปโตสไปโรซิส จากการเดินลุยน้ำท่วม โดยเชื้อโรคจะผ่านเข้าสู่ร่างกายทางบาดแผล รอยขีดข่วน ผิวหนังที่แช่น้ำเป็นเวลานาน หรือเยื่อบุตา รวมถึงอาหารและน้ำดื่มที่มีเชื้อโรคปนเปื้อน อาการของผู้ป่วยโรคฉี่หนู คือ มีไข้เฉียบพลัน หนาวสั่น ปวดเมื่อยกล้ามเนื้อ โดยเฉพาะที่น่องและโคนขา ควรสวมรองเท้าบูทหรือใช้ถุงพลาสติกที่สะอาดหรือวัสดุกันน้ำคลุมป้องกันเท้า หากลุยน้ำให้รีบล้างทำความสะอาดเท้าและเช็ดให้แห้ง หากมีไข้สูง ปวดเมื่อย หลังกินยาลดไข้พาราเซตามอลแล้วอาการไม่ดีขึ้นให้พบแพทย์และแจ้งประวัติการลุยน้ำให้ทราบ เพื่อประเมินการรักษาได้อย่างถูกต้อง
****************************** 1 กันยายน 2563
*****************************************
วันอังคารที่ 8 กันยายน 2563
กระทรวงดิจิทัลฯ ร่วมเป็นเจ้าภาพ “เทศน์มหาชาติเฉลิมพระเกียรติ ประจำปี 2563”
กระทรวงดิจิทัลฯ ร่วมเป็นเจ้าภาพ “เทศน์มหาชาติเฉลิมพระเกียรติ ประจำปี 2563”
เมื่อวันที่ 8 กันยายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานและเป็นเจ้าภาพ “เทศน์มหาชาติเฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” โดยมีเจ้าหน้าที่ พนักงานข้าราชการจากกระทรวงดิจิทัลเพื่อเศรษฐกิจและสังคมเข้าร่วม ณ หอประชุมพุทธมณฑล อำเภอพุทธมณฑล จังหวัดนครปฐม การจัดงานฯ ในปีนี้ กำหนดจัดขึ้น ระหว่างวันที่ 5-8 กันยายน 2563 ตามที่รัฐบาลได้เห็นชอบให้สำนักงานพระพุทธศาสนาแห่งชาติ โดยสำนักงานพุทธมณฑล จัดงานเนื่องในวโรกาสต่างๆ ตั้งแต่พุทธศักราช 2533 เป็นต้นมา
**************
วันศุกร์ที่ 28 สิงหาคม 2563
สบน. สนับสนุน กคช.ระดมทุนอย่างยั่งยืน ผ่านการออกพันธบัตรเพื่อสังคม (Social Bond) เป็นครั้งแรก
สบน. กระทรวงการคลัง ร่วมกับ กคช. มีแผนการระดมทุนผ่านการออกพันธบัตรเพื่อสังคม (Social Bond) ของ กคช. เป็นครั้งแรกภายในเดือนกันยายน 2563 วงเงินไม่เกิน 6,800 ล้านบาท อายุ 5-15 ปี กระทรวงการคลังค้ำประกัน ซึ่งได้รับการสนับสนุนทางวิชาการแบบให้เปล่าจาก ADB
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า สำนักงานบริหารหนี้สาธารณะ (สบน.) กระทรวงการคลัง ร่วมกับการเคหะแห่งชาติ (กคช.) มีแผนการระดมทุนผ่านการออกพันธบัตรเพื่อสังคม (Social Bond) ของ กคช. เป็นครั้งแรกภายในเดือนกันยายน 2563 วงเงินไม่เกิน 6,800 ล้านบาท อายุ 5-15 ปี กระทรวงการคลังค้ำประกัน ซึ่งได้รับการสนับสนุนทางวิชาการแบบให้เปล่าจากธนาคารพัฒนาเอเชีย (Asian Development Bank: ADB)
การออก Social Bond ของ กคช. ได้ดำเนินการตามมาตรฐานสากลภายใต้ Social Bond Principles 2020 ของสมาคมตลาดทุนระหว่างประเทศ (International Capital Market Association: ICMA) และ ASEAN Social Bond Standards โดยมี ADB สนับสนุนการจัดทำกรอบการระดมทุนเพื่อสังคม (Social Bond Framework) และมี DNV GL เป็นผู้ตรวจสอบภายนอก (Third-Party Verification Agent) ซึ่งการออก Social Bond ของ กคช. ในครั้งนี้จะนำเงินไปใช้ในโครงการลงทุนด้านการพัฒนาที่อยู่อาศัย และยกระดับคุณภาพชีวิต สังคม และสิ่งแวดล้อม สำหรับผู้มีรายได้น้อยถึงปานกลาง ที่สอดรับกับเป้าหมายการพัฒนาอย่างยั่งยืน (Sustainable Development Goals: SDGs)
นักลงทุนและคู่ค้าสามารถติดตามแผนการออก Social Bond ได้จากเว็ปไซต์ สบน. (www.pdmo.go.th) และรายละเอียด Social Bond Framework ฉบับสมบูรณ์ได้จากเว็ปไซต์ กคช. (www.nha.co.th) ทั้งนี้ สบน. ขอขอบคุณสำหรับความร่วมมือด้วยดีเสมอมา และหวังเป็นอย่างยิ่งว่าการออก Social Bond ของ กคช. โดยกระทรวงการคลังค้ำประกันจะได้รับการตอบรับและสนับสนุนอย่างดีจากผู้ร่วมตลาด
สำนักจัดการหนี้ 2 สำนักงานบริหารหนี้สาธารณะ
โทร. 02-265-8050 ต่อ 5405 และ 5802
วันอาทิตย์ที่ 6 กันยายน 2563
โรคไวรัสโควิด-19 เมื่อพบว่าเคยติดเชื้อฯ แล้ว สามารถกลับไปติดเชื้อซ้ำได้อีกหรือไม่ ??
เมื่อพบว่าเคยติดเชื้อฯ แล้ว กลับไปติดเชื้อซ้ำได้อีกหรือไม่ ??
วันเสาร์ที่ 29 สิงหาคม 2563
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
วันนี้​ (๒๙​ สิงหาคม​ ๒๕๖๓) เวลา​ ๐๙.๐๐​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานในพิธีเปิดโครงการปล่อยสัตว์ป่าคืนสู่ธรรมชาติ​ "ส่งสัตว์ป่าคืนวนา เพื่อป่าสมบูรณ์" พร้อมเยี่ยมชมนิทรรศการ​ ร่วมทำโป่งเทียม และปล่อยสัตว์ป่า เพื่อเป็นการสืบสานพระราชปณิธานในการอนุรักษ์สัตว์ป่าของพระบาทสมเด็จพระปรเมนทรรามาธิบดีศรีสินธรมหาวชิราลงกรณ พระวชิรเกล้าเจ้าอยู่หัว​ อนุรักษ์สายพันธ์ุแท้​ เพิ่มความหลากหลายทางชนิดพันธุ์ของสัตว์ป่า​ ให้อิสรภาพแก่สัตว์ที่เพาะเลี้ยงไว้ให้สามารถดำรงชีพได้ตามธรรมชาติ​ และเพิ่มความอุดมสมบูรณ์แก่ระบบนิเวศในพื้นที่เขตรักษาพันธุ์สัตว์ป่า​ภูเขียว โดยมี​ คณะสงฆ์​ นายจตุพร​ บุรุษพัํฒน์​ ปลัดกระทรวงทรัพยากรธรรมชาติและสิ่งแวดล้อม​ คณะผู้บริหาร​ หัวหน้าหน่วยงานในสังกัด​กระทรวงฯ​ ผู้ว่าราชการจังหวัดชัยภูมิ ข้าราชการ​ เจ้าหน้าที่​ เยาวชน​ และประชาชนในพื้นที่​ เข้าร่วมพิธีฯ​ ณ​ บริเวณทุ่งกะมัง เขตรักษาพันธุ์สัตว์ป่าภูเขียว​ จังหวัดชัยภูมิ
รมว.​ทส.​ กล่าวว่า​ ​ นับเป็นพระมหากรุณาธิคุณอย่างหาที่สุดมิได้ที่พื้นที่แห่งนี้​ พระบาทสมเด็จพระวชิรเกล้าเจ้าอยู่หัว​ และสมเด็จพระนางเจ้า​สิริกิติ์​ พระบรมราชินีนาถ​ พระบรมราชชนนีพันปีหลวงเสด็จมาทรงปล่อยเนื้อทรายคืนสู่ธรรมชาติ​ จนในปัจจุบันได้สืบต่อสายพันธุ์และกระจายออกไปมากขึ้น​ ตนในฐานะรัฐมนตรีว่าการกระทรวงทรัพยากรธรรมชาติและสิ่งแวดล้อมรู้สึกเป็นเกียรติ​ และดีใจอย่างมากที่ได้มีส่วนทำหน้าที่ในการปกป้อง​ ดูแล​ รักษา​ทรัพยากรธรรมชาติและสิ่งแวดล้อม​ และขอบคุณทุกภาคส่วนที่ได้จัดกิจกรรมปล่อยสัตว์ป่าในวันนี้ขึ้น​ เพราะ​จะเพิ่มความสมบูรณ์ให้กับธรรมชาติ​ และต่อยอดให้ลูกหลานในอนาคตได้เห็นสัตว์​ต่าง​ ๆ​ ในสภาพที่มีชีวิต​อยู่ รมว.ทส.​ ยังได้เน้นย้ำ​ ฝากอธิบดีกรมอุทยานแห่งชาติ​ สัตว์ป่า​และพันธุ์พืช​ และผู้ว่าราชการจังหวัดชัยภูมิ​ ว่า​ จากนี้ไป​ขอให้อย่ามีการจัดงาน​ จัดกิจกรรมหรือจัดการแสดง​ต่าง​ ๆ​ ที่ใช้เสียงดัง​ เพราะจะไปรบกวน​ และกระทบกับการดำรงชีวิตของสัตว์​ต่าง​ ๆ​ ในผืนป่าภูเขียวแห่งนี้​ ขอให้ครั้งนี้เป็นครั้งสุดท้าย
การปล่อยสัตว์ป่าคืนสู่ธรรมชาติในครั้งนี้​ มีสัตว์ป่าที่ปล่อยคืนสู่ธรรมชาติ​ จำนวน​ ๖​ ชนิด​ รวมทั้งสิ้น ๓๖๐​ ตัว​ ได้แก่​ ละองหรือละมั่งพันธุ์​ไทย จำนวน​ ๗ ตัว​ เนื้อทราย​ จำนวน​ ๒๐ ตัว​ เก้ง​ จำนวน​ ๑๐​ ตัว​ นกยูงไทย​ จำนวน​ ๒๓​ ตัว​ ไก่ฟ้าพญารอ​ จำนวน​ ๒๐๐​ ตัว​ และไก่ฟ้าหลังขาว​ จำนวน​ ๑๐๐​ ตัว​ โดยได้คัดเลือกสัตว์ป่าจากสถานีเพาะเลี้ยงสัตว์ป่าภูเขียว​ ที่มีสุขภาพสมบูรณ์เป็นสายพันธุ์ที่เหมาะสมกับพื้นที่​ รวมทั้ง​ได้มีการเตรียมความพร้อมปรับสภาพให้สัตว์ป่าสามารถดำรงชีวิตในธรรมชาติได้​ และได้เก็บตัวอย่างเลือดเพื่อตรวจโรค​ ติดเครื่องหมายประจำตัวสัตว์เพื่อศึกษาและติดตามพฤติกรรมสัตว์ป่าหลังปล่อยคืนสู่ธรรมชาติด้วย
วันอังคารที่ 25 สิงหาคม 2563
นายกรัฐมนตรีมอบ สทนช.จัดทำแผนแนวทางใหม่แก้ปัญหาน้ำท่วมและน้ำแล้งทั้งระบบของประเทศอย่างยั่งยืน
นายกรัฐมนตรีมอบ สทนช.จัดทำแผนแนวทางใหม่แก้ปัญหาน้ำท่วมและน้ำแล้งทั้งระบบของประเทศอย่างยั่งยืน
วันนี้ (25 ส.ค.63) เวลา 13.30 น. ณ โรงแรมสตาร์ คอนเวนชั่น จ.ระยอง ภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการแก้ปัญหาน้ำท่วมทางภาคเหนือในพื้นที่จังหวัดสุโขทัยและน่านว่าปัญหาดังกล่าวเป็นปัญหาที่เกิดขึ้นซ้ำซาก จึงต้องหาแนวทางใหม่ ๆ ในการแก้ปัญหาอย่างยั่งยืนทั้งระบบ และสอดคล้องกับสถานการณ์และพื้นที่ที่เปลี่ยนแปลงไป ทั้งน้ำท่วมและน้ำแล้ง โดยเฉพาะการจูงน้ำ การมีแหล่งน้ำสำรองขนาดกลางและขนาดใหญ่ การหาพื้นที่รองรับน้ำในหน้าฝนเพื่อเก็บกักน้ำไว้ใช้ในฤดูแล้ง รวมถึงการซ่อมแซมประตูระบายน้ำให้พร้อมใช้งานอยู่เสมอ ทั้งนี้ได้มอบหมายให้ สำนักงานทรัพยากรน้ำแห่งชาติ (สทนช.) จัดทำแถลงแผนงานการดำเนินการแก้ไขปัญหาน้ำท่วมและภัยแล้งทั้งระบบของประเทศแล้ว โดยให้มีการศึกษาทั้งผลดีและผลกระทบที่จะเกิดขึ้น และประชาชนมีส่วนร่วมก่อนดำเนินการอย่างเหมาะสม เพื่อลดผลกระทบจากน้ำท่วมและสามารถเก็บกักน้ำไว้ใช้ได้อย่างเพียงพอสำหรับการอุปโภคบริโภคของประชาชน
--------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 28 สิงหาคม 2563
รุกตลาดเยาวชนคนรุ่นใหม่ดื่มนมโคแท้คุณภาพดี
รมช.มนัญญา นำทีม อ.ส.ค. รุกตลาดเยาวชนคนรุ่นใหม่ดื่มนมโคแท้คุณภาพดี คว้า BNK48 เป็นแบรนด์แอมบาสเดอร์ ซึ่งมีรสชาติหลากหลาย เช่น ป๊อป ป๊อป โยเกิร์ต, แทมมี่ จูซซี่ โยเกิร์ต, โกโก้ ลาวา คีโต และมอคค่า ลาวา คีโต
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีการแถลงข่าวเปิดตัวศิลปิน BNK48 เป็นพรีเซนเตอร์ และผลิตภัณฑ์ใหม่ร้าน THAI-DENMARK MILK LAND พร้อมด้วยนายสุชาติ จริยาเลิศศักดิ์ รองผู้อำนวยการ ทำการแทนผู้อำนวยการองค์การส่งเสริมกิจการโคนมแห่งประเทศไทย (อ.ส.ค.) ณ ศูนย์การค้า เอ็มบีเค เซ็นเตอร์ กรุงเทพฯ ในวันที่ 28 สิงหาคม 2563
รมช.มนัญญา เปิดเผยภายหลังเป็นประธานเปิดตัวพรีเซนเตอร์ และผลิตภัณฑ์ใหม่ ร้าน THAI-DENMARK MILKLAND ครั้งนี้ ว่า การส่งเสริมและขยายกลุ่มตลาด โดยนำไอดอลกลุ่มคนรุ่นใหม่ BNK48 ร่วมเป็นส่วนหนึ่งของการประชาสัมพันธ์เข้าถึงกลุ่มเยาวชน ซึ่งจะเป็นพลังสำคัญในการขับเคลื่อนสังคม โดยเน้นย้ำและรณรงค์ให้คนไทยได้เห็นความสำคัญของการดื่มนมดีมีคุณภาพจากเกษตรกรผู้เลี้ยงโคนมประเทศไทย ภายใต้การจดจำ THAI-DENMARK MILK LAND สอดคล้องกับนโยบายกระทรวงเกษตรและสหกรณ์ มีการส่งเสริมและพัฒนาอาชีพการเลี้ยงโคนมให้แก่เกษตรกรผู้เลี้ยงโคนม ควบคู่ไปพร้อมกับการสร้างวัฒนธรรมการบริโภคนมซึ่งมีคุณค่าและสารอาหารที่มีประโยชน์สำหรับทุกเพศทุกวัย นมโคไทยเดนมาร์คเป็นนมโคสดแท้ 100% ไม่ผสมนมผง อีกทั้ง อ.ส.ค. ได้พัฒนาและเปิดตัวสินค้ารสชาติใหม่ๆควบคู่ไปกับการดูแลสุขภาพ เพื่อตอบโจทย์กลุ่มลูกค้าให้มีความหลากหลายนอกจากนี้การดื่มนมและผลิตภัณฑ์จากไทยเดนมาร์คจะเป็นการช่วยเกษตรกรไทยผู้เลี้ยงโคนม ได้มีอาชีพ มีรายได้อย่างมั่นคงยั่งยืน
วันจันทร์ที่ 24 สิงหาคม 2563
รัฐมนตรีสุริยะฯ ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด
จ.ระยอง : วันนี้ (24 สิงหาคม 2563) เวลา 13.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด โดยมีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย กล่าวบรรยายสรุป ณ ห้องประชุมสมเจตน์ สำนักงานนิคมอุตสาหกรรมมาบตาพุด จ.ระยอง
วันพฤหัสบดีที่ 17 กันยายน 2563
รมว.วธ.ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคำพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว
รมว.วธ.ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคำพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว
วันที่ ๑๖ กันยายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคำพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว เพื่อหารือด้านความร่วมมือทางวัฒนธรรมระหว่างประเทศไทยและสาธารณรัฐประชาธิปไตยประชาชนลาว โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
วันอาทิตย์ที่ 13 กันยายน 2563
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วันที่ 12 ก.ย. 63 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เพื่อรับฟังสรุปสถานการณ์ ประเด็นปัญหา รวมทั้งกําหนดแนวทาง และแผนปฏิบัติการแก้ไขปัญหาในพื้นที่จังหวัดสุพรรณบุรี โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายภูสิต สมจิตต์ รองผู้ว่าราชการจังหวัดสุพรรณบุรี นายณัฐภัทธ สุวรรณประทีป หัวหน้าผู้ตรวจราชการกระทรวงมหาดไทย คณะผู้บริหาร ทส. หัวหน้าส่วนราชการ หน่วยงานภาครัฐภาคเอกชน และภาคประชาชนที่เกี่ยวข้องในจังหวัดสุพรรณบุรี เข้าร่วมประชุม ณ หอประชุมอาชาสีหมอก ศาลากลางจังหวัดสุพรรณบุรี
โดยในที่ประชุมได้รายงานถึงสถานการณ์ ปัญหา เรื่องน้ำอุปโภคบริโภคและน้ำเพื่อการเกษตร เรื่องโครงการจัดที่ดินทำกินให้ชุมชนตามนโยบายรัฐบาล (คทช.) เรื่องการว่างงาน เรื่องการท่องเที่ยวในจังหวัดสุพรรณบุรี ทั้งนี้ นายวราวุธ ศิลปอาชา ได้สั่งการให้หน่วยงานในสังกัด ทส. ที่เกี่ยวข้อง ลงพื้นที่ช่วยเหลือพี่น้องประชาชนในพื้นที่​ที่ได้รับความเดือดร้อน นอกจากนี้​ ยังฝากให้พี่น้องประชาชนตระหนักถึงเรื่องความสำคัญของการปลูกป่าอีกด้วย
วันพฤหัสบดีที่ 17 กันยายน 2563
​‘นฤมล’ ลั่น ‘แรงงานฝีมือคุณภาพ’ ปัจจัยสำคัญของความยั่งยืนในระบบเศรษฐกิจ
รัฐมนตรีช่วยว่าการกระทรวงแรงงาน เผย แรงงานฝีมือคุณภาพคือปัจจัยสำคัญของความยั่งยืนในระบบเศรษฐกิจ สู่การพัฒนาในระดับชาติ
เมื่อวันที่ 16 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เข้าร่วมประชุม High - level Ministerial Conference on Human Resources Development for the Changing Word of Work ผ่านระบบ Video Conference ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยมี H.E Dato Lim Jock Hoi, Secretary-General of ASEAN Secretariat, Director General Guy Ryder of the ILO, Honorable Chair of ALMM and Chair of ASED, Honorable Ambassadors from ASEAN Member States เข้าร่วมการประชุมในครั้งนี้ด้วย
ศาสตราจารย์ นฤมล กล่าวว่า จากการแพร่ระบาดของ Covid -19 รวมถึงการเปลี่ยนแปลงที่เกิดจากเทคโนโลยี ส่งผลกระทบต่อภาคแรงงานและการจ้างงาน ทำให้ประเด็นการพัฒนาทรัพยากรมนุษย์มีความสำคัญอย่างมาก สิ่งสำคัญอีกประการหนึ่งที่รัฐบาลจะต้องดำเนินการตามแผนยุทธศาสตร์ชาติ 20 ปี คือ การพัฒนาทรัพยากรมนุษย์ผ่านการเรียนรู้ตลอดชีวิต เนื่องจากกำลังแรงงานคือปัจจัยสำคัญของความยั่งยืนในระบบเศรษฐกิจ กระทรวงแรงงานโดยกรมพัฒนาฝีมือแรงงาน (กพร.) จึงได้แต่งตั้งคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) มีหน้าที่กำหนดนโยบายและให้คำแนะนำเกี่ยวกับการฝึกทักษะฝีมือแรงงาน ซึ่งประกอบด้วยตัวแทนจากภาครัฐและภาคเอกชน
รมช.แรงงาน กล่าวเพิ่มเติมว่า กพร. มีพระราชบัญญัติส่งเสริมการพัฒนาฝีมือแรงงาน พ.ศ. 2545 เพื่อสนับสนุนภาคเอกชนในการจัดหลักสูตรฝึกอบรม ให้ลูกจ้างของตนเอง โดยสถานประกอบกิจการจะได้รับสิทธิประโยชน์ต่าง ๆ อาทิ การลดหย่อนภาษี การเข้าถึงกองทุนพัฒนาฝีมือแรงงาน นอกจากนี้ กระทรวงแรงงานยังมีการกำหนดให้จัดงาน Job Expo Thailand 2020 ในช่วงปลายเดือนกันยายน 2563 เพื่อจัดหาตำแหน่งงานที่ว่าง การจับคู่งานระหว่างตำแหน่งงานว่างและคนหางาน การพัฒนาทักษะฝีมือแรงงาน และการส่งเสริมการจ้างงานแก่เยาวชนที่เพิ่งจบการศึกษาในสถานการณ์การแพร่ระบาดของโควิด-19 โดยงานดังกล่าวเป็นการร่วมมือกันระหว่างภาครัฐและภาคเอกชน ซึ่งเป็นตัวอย่างของการสนับสนุนจากภาครัฐแก่เอกชนในการพัฒนาทรัพยากรมนุษย์ในระดับชาติ
“การรับรองแผนสำหรับปฏิญญาอาเซียนว่าด้วยการพัฒนาทรัพยากรมนุษย์สำหรับโลกที่เปลี่ยนแปลงไป โดยผู้นำ ASEAN Summit ครั้งที่ 36 เมื่อเดือนมิถุนายน 2563 ที่ผ่านมา จะเป็นกลไกสำคัญที่ทำให้เกิดการเริ่มต้นการปฏิบัติตามแผนการดำเนินงานเพื่อรับมือกับการเปลี่ยนแปลงที่จะเกิดขึ้น ซึ่งแนวทางการดำเนินงานในปี 2573 จะทำให้อาเซียนมีเวลาเพียงพอที่เตรียมการด้านทรัพยากรมนุษย์เพื่อนำไปสู่ความสำเร็จในอนาคต ซึ่งเชื่อว่าสุดท้ายแล้วจะนำไปสู่การพัฒนาที่ยั่งยืนของประเทศได้ในที่สุด สามารถตอบสนองความต้องการตลาดแรงงานของอาเซียนและการคาดการณ์ทักษะแรงงานในอนาคต โดยหวังว่าภาครัฐ เอกชน และภาคไตรภาคี จะสามารถใช้ประโยชน์จากแนวทางการดำเนินงาน และสามารถทำงานได้อย่างมีประสิทธิไม่ว่าจะเกิดสถานการณ์ใดขึ้นก็ตาม” รมช.แรงงาน กล่าวในท้ายสุด
---------------------------------------------------------------------------------